CELEX: 32006D0775
Language: lt
Date: 1163376000000
Title: 2006/775/EB: 2006 m. lapkričio 13 d. Komisijos sprendimas, keičiantis Tarybos direktyvos 95/70/EB D priedą, nustatantį moliuskų egzotiškų ligų, kurioms taikomos harmonizuotos Bendrijos kontrolės priemonės, sąrašą (pranešta dokumentu Nr. C(2006) 5309)   (Tekstas svarbus EEE)

15.11.2006   
            
            
               LT
            
            
               Europos Sąjungos oficialusis leidinys
            
            
               L 314/33
            
         
      KOMISIJOS SPRENDIMAS
   
   2006 m. lapkričio 13 d.
   keičiantis Tarybos direktyvos 95/70/EB D priedą, nustatantį moliuskų egzotiškų ligų, kurioms taikomos harmonizuotos Bendrijos kontrolės priemonės, sąrašą
   (pranešta dokumentu Nr. C(2006) 5309)
   (Tekstas svarbus EEE)
   (2006/775/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos direktyvą 95/70/EB, nustatančią būtiniausias Bendrijos priemones tam tikrų dvigeldžių moliuskų (1) ligų kontrolei, ypač į jos 9 straipsnį,
   kadangi:
   
               (1)
            
            
               Direktyva 95/70/EB nustato būtiniausias Bendrijos dvigeldžių moliuskų tam tikrų ligų kontrolės priemones. Ligos, kurioms taikomos harmonizuotos priemonės, išvardintos 1991 m. sausio 28 d. Tarybos direktyvos 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (2) A priede ir Direktyvos 95/70/EB D priede.
            
         
               (2)
            
            
               Ligos, išvardintos Direktyvos 95/70/EB D priede, Bendrijoje laikomos egzotiškomis ligomis.
            
         
               (3)
            
            
               Nauji epidemiologiniai tyrimai parodė, kad keletas ligų, išvardintų Direktyvos 95/70/EB D priede, yra arba labai išplitę Bendrijos moliuskų auginimo pramonėje, arba nedaro didelio poveikio.
            
         
               (4)
            
            
               Rūšys, nurodytos kaip imlios toms ligoms ir atitinkami patogenai turėtų būti bent nurodytieji naujausiame TEB Tarptautinio vandens gyvūnų sveikatos kodekso leidime.
            
         
               (5)
            
            
               Siekiant užtikrinti sklandų perėjimą prie naujųjų Bendrijos akvakultūros gyvūnų sveikatos teisės aktų, reikia atkreipti dėmesį į ligas, išvardintas Tarybos direktyvos COM(2005)362 (3) II dalies IV priede.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 95/70/EB D priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. lapkričio 13 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 332, 1995 12 30, p. 33. Direktyva su paskutiniais pakeitimais, padarytais 1993 m. Stojimo aktu.
   
      (2)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (3)  Dar nepaskelbta Oficialiajame leidinyje.
   
      PRIEDAS
      
         
            „D PRIEDAS
            
                        Liga
                     
                     
                        Imlios ligai rūšys
                     
                  
                        Bonamiozės infekcija Bonamiosa exotica
                        
                     
                     
                        
                           Ostrea angasi ir Čilės plokščioji austrė (O. chilensis)
                     
                  
                        Perkinozės infekcija Perkinsus marinus
                        
                     
                     
                        Didžioji austrė (Crassostrea gigas) ir amerikinė austrė (C. Virginica)
                     
                  
                        
                           Microcytos mackini infekcija
                     
                     
                        Didžioji austrė (Crassostrea gigas), amerikinė austrė (C. Virginica), Ostrea conchaphila ir Ostrea edulis“